ב-6 באוגוסט, בתחרות שנערכה בדבלין שבאירלנד, שבר אליוט את שיא העולם בריצת מייל בתוצאה של 3:54.5 דקות כשהוא משפר את השיא הקודם (3:57.2 דקות) שקבע דרק איבוטסון מבריטניה בתחרות שנערכה בלונדון ביולי 1957. שיא זה נשבר בינואר 1962 על ידי פיטר סנל מניו זילנד בתחרות שנערכה בעיר וואנגנוהי שבניו זילנד (3:54.4 דקות).
שיאן עולם בריצת 1,500 מטר.
ב-28 באוגוסט, בתחרות שנערכה בגוטנבורג שבשוודיה, שבר אליוט את שיא העולם בריצת 1500 מטר בתוצאה של 3:36.0 דקות כשהוא משפר את השיא הקודם (3:38. דקות) שקבע סטניסלב יונגווירת' מצ'כוסלובקיה בתחרות שנערכה בצ'כסלובקיה ביולי 1957. אליוט עצמו שבר את שיאו במהלך אולימפיאדת רומא (1960) (3:35.6 דקות).
אלוף אולימפי ושיאן עולם.
באולימפיאדת רומא השיג מדליית זהב בריצת 1500 מטר וקבע שיא עולמי (3:35.6 דקות) לפני מישל ז'אזי מצרפת (3:38.4 דקות) ואישטואן רוז'בגי מהונגריה (3:39.2 דקות). תוצאה זו היוותה שיפור לשיאו הקודם של אליוט (3:36.0 דקות) שהושג באוגוסט 1958 בתחרות שנערכה בגוטנבורג שבשוודיה. שיא זה נשבר ביולי 1967 על ידי ג'ים ראיין מארצות הברית (3:33.1 דקות) בתחרות שנערכה בלוס אנג'לס.
משפחתו.
ב-1959 נישא אליוט לאן דאדלי (Anne Dudley) מפרת' ולזוג נולדו 6 ילדים.
אם אין לחם, שיאכלו עוגות
No Love (שיר של סאמר ווקר וסיזה)
No Love (בעברית: אין אהבה) הוא שיר שהוקלט על ידי הזמרות-יוצרות האמריקאיות סאמר ווקר וסיזה מתוך אלבום האולפן השני של ווקר "Still Over It". השיר יצא לאור ב-25 במרץ 2022, על ידי חברות התקליטים אינטרסקופ רקורדס ו-LVRN, כסינגל מתוך האלבום. גרסה מורחבת בהשתתפות קארדי בי הופצה בהמשך.
השיר הגיע למקום החמישי במצעד שירי ה-R&amp;B/היפ-הופ.
רקע וכתיבה.
"No Love" הוא שיר בהשראת מוזיקת פופ ו-R&amp;B שמציג את סאמר ווקר וסיזה כ"נשים המתחרטות על כך שהגנו על אדם שלא שווה את זה", כפי ששרה ווקר בבית השלישי של השיר: "לא הייתי מספיק טוב בעיניך / מצחיק עכשיו שאתה מתקשר, שאתה מצלצל בטלפון שלי". הפזמון של השיר "עובד כמו מנטרה" ועל כך ווקר שרה בהמשך השיר עצמו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות.
וידאו קליפ.
הווידאו קליפ הרשמי של השיר פורסם ב-25 במרץ 2022, ביום יציאתו של השיר כסינגל.
נכון לאפריל 2022, מונה הצפיות של הקליפ עומד על למעלה מ-10 מיליון צפיות.
Shake It (שיר של קיי פלוק)
Shake It (בעברית: נער את זה) הוא שיר שהוקלט על ידי הראפר האמריקאי קיי פלוק, בהשתתפות הראפרים האמריקאים קארדי בי, דאגי ב. ובורי3000. השיר יצא לאור ב-15 באפריל 2022, על ידי חברת התקליטים קפיטול רקורדס, כסינגל שלא מתוך אלבום. השיר דוגם חלק מ-"" של אייקון.
השיר הגיע למקום התשיעי במצעד הסינגלים של ניו זילנד.
רקע וכתיבה.
בילבורד כינו את השיר כ"באנגר היפ הופ חדש לגמרי". עוד נאמר שם שקארדי בי "מראה את הגיוון האמנותי שלה ובוחנת אותו". ב-"Complex" כתבו שקארדי בי "מציגה צדדים אחרים שלה בשיר הזה". בפיצ'פורק ציינו שב-"Shake It", קארדי בי "חוזרת בחזרה לבסיס שלה, של השירים הקודמים שלה "Pull Up", "Red Barz" שיצאו בעבר".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
וידאו קליפ.
הווידאו קליפ הרשמי של השיר פורסם ב-15 באפריל 2022, ביום יציאתו של השיר כסינגל.
נכון לאפריל 2022, מונה הצפיות של הקליפ עומד על למעלה מ-10 מיליון צפיות.
מסכות בתקופת מגפת הקורונה
במהלך מגפת הקורונה, נעשה שימוש במסכות פנים, כגון מסכות כירורגיות ומסכות בד, כאמצעי בקרת בריאות ציבורית ואישית נגד התפשטות SARS-CoV-2.
ממשלות רבות המליצו על חבישת מסכות במהלך המגפה. 177 מתוך 198 המליצו להשתמש במסכות פנים. סוכנויות בריאות לאומיות ובין-ממשלתיות בולטות ומנהיגיהן המליצו על שימוש במסכות כדי להפחית את ההדבקה, כולל ארגון הבריאות העולמי, המרכז האמריקאי, האירופאי והסיני לבקרת ומניעת מחלות, והאימונולוג האמריקאי ומנהל ה-NIAID, אנתוני פאוצ'י.
על פי הערכות, נעשה שימוש ב-129 מיליארד מסכות פנים בחודש.
סוגי מסכות.
במגפת הקורונה, ממשלות ממליצות להשתמש במסכות פנים כדי למנוע העברת COVID-19 מאנשים נגועים לאחרים. מסכות עם שסתומי נשיפה אינן מומלצות מכיוון שהן מוציאות את נשימת הלובש כלפי חוץ, ולובש נגוע היה מעביר את הנגיפים דרך המסתם. מטרה שנייה של מסכות הפנים היא להגן על כל חובש מסביבות שעלולות להדביק אותו, דבר שניתן להשיג על ידי דגמים רבים של מסכות.
ישנם סוגים אחרים של ציוד מגן אישי (PPE), כמו מגן פנים ומשקפי מגן רפואיים, המשמשים לעיתים יחד עם מסכות פנים, אך אינם מומלצים כתחליף. סוגים אחרים של PPE כוללים כפפות, סינרים, שמלות, כיסויי נעליים וכיסויי שיער.
במהלך המגפה היה מחסור במסכות עקב הביקוש הרב, מה שהוביל לשימוש במסכות לא מאושרות, עם ביצועים גרועים יותר.
המלצות.
השימוש במסכות פנים או כיסויים על ידי הציבור הרחב הומלץ על ידי גורמי הבריאות כדי למזער את הסיכון, כאשר הרשויות דרשו שימוש בהן במסגרות מסוימות, כגון בתחבורה ציבורית ובחנויות, או באופן אוניברסלי בציבור.
הרשויות, במיוחד באסיה, המליצו ללבוש מסכות פנים בציבור בתחילת המגפה. באזורים אחרים בעולם, נמסרו הצהרות סותרות. כמה ממשלות ומוסדות, כמו בארצות הברית, דחו בתחילה את השימוש במסכות פנים מצד כלל האוכלוסייה, לרוב עם מידע מטעה או לא שלם לגבי יעילותן. הפרשנים ייחסו את ההודעות נגד השימוש במסכות לניסיונות לנהל מחסור במסכות שנגרם מכשל ביצועי, והעירו כי הטענות אינן מבוססות מדעית, או שהן פשוט שקריות.
בפברואר 2020 צייץ המנתח הכללי של ארצות הברית, ג'רום אדמס בטוויטר "אנשים ברצינות - תפסיקו לקנות מסכות! הם אינן יעילות עבור הציבור הרחב, למניעת מחלת הקורונה"; מאוחר יותר הוא הפך את עמדתו, כאשר עדויות הולכות וגוברות הצביעו על כך שמסכות יכולות להגביל את התפשטות מחלת הקורונה. ב־12 ביוני 2020, אנתוני פאוצ'י (בכיר בכוח המשימה של מחלת הקורונה בבית הלבן) אישר כי אמרו לציבור האמריקאי לא לחבוש מסכות מההתחלה, בגלל מחסור במסכות, ולאחר מכן הסביר כי מסכות אכן מגנות מפני המחלה.
ישנן טענות שווא כי השימוש במסכות גורם לבעיות בריאות לבריאות כמו הורדת החמצן בדם, העלאת פחמן דו-חמצני בדם, והחלשת מערכת החיסון. חלקן גם טענו כי מסכות גורמות לדלקת ריאות עמידה לאנטיביוטיקה על ידי מניעת הוצאה של פתוגנים מהגוף.
ארגון הבריאות העולמי.
בתחילת 2020, ארגון הבריאות העולמי המליץ על חבישת מסכות בד לאנשים עם חשד לזיהום ותסמיני נשימה, למטפלים שלהם ולמי שחולקים מרחב מחיה ועובדי שירותי בריאות. באפריל 2020, ארגון הבריאות העולמי הודה שחבישת מסכה רפואית יכולה להגביל את התפשטותן של מחלות ויראליות נשימתיות מסוימות כולל נגיף הקורונה, אך טען כי מסכות בד נותנות תחושת ביטחון מזויפת והזנחה של אמצעים נחוצים אחרים, כגון היגיינת ידיים.
ארגון הבריאות העולמי שינה את הנחיות המסכות שלו ביוני 2020, כאשר פקידיו הכירו כי מחקרים הצביעו על התפשטות אסימפטומטית או פרה-סימפטומטית. העצה המעודכנת המליצה לציבור הרחב ללבוש מסכות בד לא רפואיות היכן שידוע או חשד להדבקה נרחבת ובמקומות בהם לא ניתן להתרחק פיזית, וכי אנשים פגיעים (60 ומעלה, או עם סיכונים בריאותיים בסיסיים) או אנשים עם תסמינים כלשהם המרמזים על הדבקות בנגיף, כמו גם מטפלים ועובדי בריאות צריכים לחבוש.
המרכזים של ארצות הברית לבקרת מחלות ומניעתן.
בתחילת 2020, המרכז לבקרת מחלות ומניעתן של ארצות הברית (CDC) אמר כי אינו ממליץ על שימוש במסכות פנים לציבור הרחב. עם זאת, ב-3 באפריל 2020, ה-CDC שינה את עצתו והמליץ ללבוש כיסוי פנים מבד "במסגרות ציבוריות כאשר הם נמצאים בקרבת אנשים מחוץ למשק ביתם, במיוחד כאשר קשה לשמור על אמצעי ריחוק חברתי".
ב-25 בפברואר 2022, ה-CDC שינה את ההנחיות שלו בארצות הברית, והציע ש-70% מהאמריקאים לא צריכים עוד לחבוש מסכות, ולא צריכים עוד להתרחק חברתית או להימנע ממקומות צפופים. בהתאם להנחיות החדשות של ה-CDC, מספר מדינות בארצות הברית סיימו את מנדט המסכות שלהן לחללים סגורים. עם זאת, גורמים פדרליים הדגישו כי ללא קשר לתנאים המקומיים, אנשים עם תסמיני נגיף קורונה ובוודאי חולים מאומתים, כמו גם אנשים הרואים עצמם בסיכון גבוה, צריכים להמשיך לחבוש מסכות.
אירופה.
רוב המדינות באירופה הכניסו חוק חובה לחבישת מסיכות במקומות ציבוריים במהלך המגפה. ב-8 באפריל 2020, המרכז האירופי למניעת ובקרת מחלות (ECDC) פרסם את המלצות המיסוך שלו, ואמר כי "ניתן לשקול שימוש במסכות בקהילה, במיוחד בעת ביקור במקומות עמוסים וסגורים".
המדינות הנורדיות והולנד היו חריגות כשבהתחלה לא המליצו על שימוש במסכות, אך בסופו של דבר החלו להמליץ על מסכות. לדוגמה, עקב התפשטות נגיף הקורונה בהולנד, הייתה חובה לחבוש מסיכת פה/אף בתחבורה ציבורית החל מ-1 ביוני 2020.